**Vakok és Gyengénlátók Közép-Magyarországi Regionális Egyesülete  
36. hírlevél**

## Tartalom

[1. MEGHÍVÓ szakmai fórumunkra](http://freemail.hu/mail/index.fm#1.hir)  
[2. Meghívó - kispesti szülőklub](http://freemail.hu/mail/index.fm#2.hir)  
[3. VISAL tréning a Zuglóban élő látássérülteknek](http://freemail.hu/mail/index.fm#3.hir)  
[4. A Segédeszköz pályázat nyertesei](http://freemail.hu/mail/index.fm#4.hir)   
[5. Zuglói invitáló izgalmas programokra](http://freemail.hu/mail/index.fm#5.hir)  
[6. Nyári élménybeszámolók, őszi programok Békáson](http://freemail.hu/mail/index.fm#6.hir)  
[7. MEGHÍVÓ AZ ÚJPESTI ADY SZÍNHÁZ TERMÉBE!](http://freemail.hu/mail/index.fm#7.hir)  
[8. Ha néha még Ön is „régi csibésznek” érzi magát – itt a helye!](http://freemail.hu/mail/index.fm#8.hir)  
[9. Nyílt nap a Tűzoltóságon az újpesti Városnapok keretében](http://freemail.hu/mail/index.fm#9.hir)  
[10. Narráció](http://freemail.hu/mail/index.fm#10.hir)  
[11. A Láthatár bolt ajánlatai](http://freemail.hu/mail/index.fm#11.hir)  
[12. Megjelent az NVDA 2016.3](http://freemail.hu/mail/index.fm#12.hir)  
[13. Pályázat sajátos nevelési igényű gyermekek támogatására](http://freemail.hu/mail/index.fm#13.hir)   
[14. Állásajánlat](http://freemail.hu/mail/index.fm#14.hir)  
[15. Lengyel Zsófia paratriatlonista felhívása](http://freemail.hu/mail/index.fm#15.hir)  
[16. Apró hírek – program morzsák](http://freemail.hu/mail/index.fm#16.hir)

## 1. MEGHÍVÓ szakmai fórumunkra

Tisztelt Hölgyem/Uram!   
A Vakok és Gyengénlátók Közép-Magyarországi Regionális Egyesülete számára kiemelten fontos, hogy a látássérült szülőket, és a látássérült gyermeket nevelő családokat segítse, támogassa.   
A VGYKE – „Családi erőforrások” projektjének keretében nagy tisztelettel meghívjuk Önt a korai fejlesztéssel és koragyermekkori intervencióval foglalkozó szakemberek interdiszciplináris szakmai fórumára,   
Dátum: 2016. szeptember 19. 9:00   
Helyszín: Kispest Polgármesteri Hivatal, Házasságkötő kisterem, földszint (1195 Bp. Városház tér 18-20)   
A szakmai fórumunk ingyenes, de előzetes regisztrációhoz kötött.   
  
Regisztráció:   
<http://goo.gl/9Wupr3>   
  
További információk:   
Mészáros Ágnes   
[meszarosagnes@vgyke.com](javascript:fm.eMailClicked.raise('meszarosagnes@vgyke.com');)   
  
Kérjük, ossza meg velünk tudását, tapasztalatait, hogy együtt tudjuk segíteni és támogatni a látássérült szülőket és a látássérült gyermeket nevelő családokat!   
Megjelenésére feltétlenül számítok!   
Budapest, 2016. szeptember   
  
Fodor Ágnes   
elnök   
  
Program:

* 9:00 Regisztráció (kávé, ásványvíz)
* 9:30 Köszöntő   
  Mészáros Ágnes VGYKE alelnök
* 9:40 Bemutatkozik a VGYKE és a „Családi erőforrások” projekt   
  Fodor Ágnes VGYKE elnök és szakértő
* 10.00 Bemutatkozik az Országos Látásvizsgáló Bizottság   
  Spiczmüller Zsuzsa
* 10.20 Szakemberek interdiszciplináris fóruma (Tudásmegosztás, problémák feltérképezése, igények és szükségletek megjelenése, megoldási javaslatok összegyűjtése)   
  Témák:   
  Látássérült gyermeket nevelő szülők a rendszerben, (jelenlegi erőforrások feltérképezése és a téma kibontása)   
  A helyi ellátórendszer a korai fejlesztés és a kora gyermekkori intervenció területén. (jelenlegi helyzete, jogi anomáliák, jogharmonizáció)   
  Elérhető fejlesztések, fejlesztési út az integráció felé, minősége, egyéb Szolgáltatások, szakemberek bekapcsolódásának lehetősége   
  Facilitál: Neumann Károly
* 11.00 Témák és szakterületek összegzése   
  Facilitál: Neumann Károly
* 11.45 Zárszó - Fodor Ágnes VGYKE elnök
* 12.00 Szendvics ebéd közben kötetlen beszélgetés, kapcsolatépítés

## 2. MEGHÍVÓ - kispesti szülőklub

Kedves Kispesti Szülők!   
A Vakok és Gyengénlátók Közép-Magyarországi Regionális Egyesülete számára kiemelten fontos, hogy a látássérült szülőket, és a látássérült gyermeket nevelő családokat segítse, támogassa.   
A VGYKE – „Családi erőforrások” projektjének keretében nagy tisztelettel meghívjuk Önt   
„Oldjuk meg, osszuk meg!” szülő klubunkra,   
Dátum: 2016. szeptember 26. 9:00   
Helyszín: Kispest Szociális Szolgálati Centrum (1193. Bp. Táncsics Mihály u. 7. I. em.)   
A szülőklub ingyenes, de előzetes regisztrációhoz kötött.   
  
Regisztráció:   
<http://goo.gl/3gZvYv>   
További információk:   
Eleki Abigél   
[elekiabigel@vgyke.com](javascript:fm.eMailClicked.raise('elekiabigel@vgyke.com');)   
  
Kérjük, ossza meg velünk tudását, tapasztalatait, hogy együtt tudjuk segíteni és támogatni a látássérült szülőket, valamint a látássérült gyermeket nevelő családokat!   
Megjelenésére feltétlenül számítok!   
Budapest, 2016. szeptember 8.   
  
Fodor Ágnes   
elnök   
  
Program:

* 9:00 Regisztráció (kávé, ásványvíz)
* 9:30 Köszöntő, Eleki Abigél, VGYKE közösség szervezés operatív vezető
* 9:40 Bemutatkozik a VGYKE és a „Családi erőforrások” projekt és az indított blog, Eleki Abigél, VGYKE közösség szervezés operatív vezető   
  Ivanova Daniela, kommunikációs munkatárs
* 10.00 Bemutatkozik az Országos Látásvizsgáló Bizottság, Dobrik-Lupták Sára
* 10.20, Szülői gondolatok, látássérült gyermeket nevelő szülő, Néczin Marianna
* 10.30 „Oldjuk meg, osszuk meg!” szülőklub annak érdekében, hogy a bevált „jó gyakorlatok” tovább éljenek, és ezek a tudások mindenki számára rendelkezésre álljanak.   
  Témák:   
  Milyen fejlesztésre viszi látássérült gyermekét és honnan tudta meg a fejlesztés útját?   
  Hogyan oldják meg? (családi logisztika – hétköznapi teendők, orvos, fejlesztés, óvoda, munka, magánélet, pihenés összehangolása)   
  Hogyan dolgozták fel ezt a traumát? Facilitál: Pál Zsolt
* 12.00 Szendvics ebéd közben kötetlen beszélgetés, kapcsolatépítés

## 3. VISAL tréning a Zuglóban élő látássérülteknek

Időskorú látássérült emberként úgy érzi, egyedül van, elszigetelődött?   
Folyamatosan mások segítségére szorul és úgy érzi, hogy ki van szolgáltatva nekik?   
Szeretne tenni valamit azért, hogy élete megváltozzon, helyzete jobb legyen?   
Vannak hasznos tapasztalatai, amiket szívesen megosztana hasonló sorsú emberekkel vagy elfogadna tőlük tanácsokat, információkat?   
  
Ha bármelyik kérdésre igennel válaszol, akkor a VISAL programot Önnek találták ki!   
  
A VISAL program egy Európai Uniós, nemzetközi partnerségen alapuló együttműködés eredménye. A program célja az időskorú látássérült emberek társadalmi részvételének elősegítése, önérdekérvényesítő képességük fejlesztése. A programban való részvétel tulajdonképpen az önálló életvitelre való képesség visszanyeréséhez vezető út első állomása.   
  
A program keretében olyan csoportot, akár hosszabb távon is együttműködő önsegítő közösséget szervezünk, mely egy képzett segítő szakember támogatásával segítséget kap az időskori látássérülés által eredményezett megváltozott élethelyzethez való alkalmazkodáshoz hasznos információkon, tanácsokon, tippeken keresztül. A program alapja a pozitív életszemlélet kialakítása és megerősítése, az önbizalom fejlesztése és a sorstársi közösség támogató erejének kihasználása révén az elszigeteltség oldása, az időskorú látássérült emberek közösségi, társadalmi részvételének javítása, ezáltal a mindennapok megkönnyítése.   
  
A program keretében a csoport összesen 7 alkalommal, 7 szombat délelőtt találkozik és dolgoz fel minden alkalommal egy-egy témát. A találkozásoknak része lesz egy-egy játékos feladat, az adott téma mentén kialakuló beszélgetés és a témával kapcsolatos saját tapasztalatok megosztása, információátadás is. Témáink között szerepel többek között a résztvevők kapcsolatrendszerének áttekintése és a segítség esetleges forrásainak feltárása, a látássérülteket támogató speciális segédeszközök megismerése és a szolgáltatókkal kapcsolatos tapasztalatok és önérvényesítési technikák megbeszélése is. A program részben klub jellegű, ahol a résztvevőket frissítővel és kellemes hangulattal várjuk.   
  
A csoport tervezett létszáma 6-10 fő.   
  
A programsorozat időpontja: szeptember 24-étől szombat délelőttönként 9:30-12:30 között.   
A találkozások napjai: szeptember 24., október 1., 8., 22., 29., november 5. és 12.   
A program helyszíne a Vakok és Gyengénlátók Közép-Magyarországi Regionális Egyesülete (VGYKE) Cserf-S központja (1146 Budapest, Hermina út 57. földszint)   
A helyszín látássérültek számára akadálymentes!   
  
A programot Németh Orsolya pszichológus, VISAL facilitátor vezeti.   
  
A programra a Zuglóban élő, idős korukban látássérültté vált személyek jelentkezését várjuk!   
  
Jelentkezni a VGYKE ügyfélszolgálatán lehet az alábbi elérhetőségeken:   
Telefon: +36-1/384-5541   
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)   
  
A jelentkezéskor az alábbi adatokat kérjük megadni:   
név, életkor, telefonszám, esetleg - ha van - E-mail cím.   
  
Jelentkezési határidő: 2016. szeptember 20. kedd.   
  
Várjuk szeretettel egy jó hangulatú, nyitott, bizalomteli légkörű közösség kialakítására!   
  
A program megvalósítását Budapest Zugló Önkormányzata támogatja!

## 4. A Segédeszköz pályázat nyertesei

Tájékoztatjuk Önöket, hogy a Vakok és Gyengénlátók Közép-Magyarországi Regionális Egyesületének (VGYKE) elnöksége 2016. szeptember 7-én tartott ülésén elbírálta a 2016. évi életvitelt megkönnyítő segédeszköz pályázatára beérkezett kérelmeket.   
Az elnökség 27/2016 határozata alapján a nyertesek névsora a következő:

* Bán Mária
* Barát Antalné
* Baráth Erika Anita
* Bárdos Róbert
* Batóg Krisztina Zsuzsanna
* Berczi József
* Bobály Tiborné
* Boda Krisztina Anita
* Cseresznye Gábor
* Csótiné Hajdú Valéria
* Csukáné Polyák Erzsébet
* Deli Anikó
* Dezső Gyula
* Domoszlai János Ferenc
* Dr. Miski Anikó
* dr. Ozvári-Lukács Réka
* Drozdik Ferencné
* Ecsedi Csaba
* Enying Attila
* Farkas Sándorné
* Fegyver Sándor
* Galgóczi Imre
* Géczi Kinga
* Glaser Jánosné
* Götl Dominik
* Hajlinger Éva
* Helmes Renáta
* Horváth Károly
* Horváth Károlyné
* Horváth Panna Cintia
* Jakubecz Zoltán
* József Miklósné
* Kamrás Sándor
* Kántor Sándor
* Katona Zsuzsanna
* Kenyeres Tiborné
* Koós Andrea
* Lepnyák Péterné
* Liptai Lászlóné
* Lukács Katalin
* Majoros Istvánné
* Micsinai Zsolt
* Molnárné Majsai Zsuzsanna
* Mráz István
* Mundi Mártonné
* Nagy Emese
* Nagy Mária
* Okos Levente
* Oláh Istvánné
* Pap Anita
* Peller Terézia
* Pozsár Istvánné
* Rausnitz Jánosné
* Rosenfeld Dániel
* Rostás Mihály
* Rostásné Kövér Julianna
* Rövid László
* Samu Attila Miklós
* Seres Valéria
* Soltész Miklós
* Stéhli Péterné
* Szabó Józsefné
* Szalóki Tünde
* Szaniszló Istvánné
* Szőnyi Lőrincné
* Tarcsafalvy Attila
* Tóth Éva
* Udvardy Károly
* Varga András
* Varga Nóra
* Vargáné Óvári Ibolya

Minden pályázót levélben értesítünk az eredményről.   
Köszönjük érdeklődésüket és részvételüket!

## 5. Zuglói invitáló izgalmas programokra

A XIII-XIV. kerület Lámpásainak első programját ajánljuk kedves tagjaink figyelmébe:   
Az ART+CINEMA mozi és a 90 Decibel Project együttműködésben eddig két akadálymentesített vetítésre került sor, mi mind a kettőn ott voltunk, ezt se hagyjuk ki! Tarts velünk!   
  
A hónap első programjaként, szeptember 11-én (vasárnap) 16 órakor a nagy sikerű Bélier Család című francia-belga filmet tekinthetjük meg együtt, Bonecz Ervin tolmácsolásában.   
Helyszín: Art+Cinema (1074 Budapest, Erzsébet krt. 39.)   
Találkozzunk a 4-6-os villamos Wesselényi utcai megállójában 15:40 és 15:45 között!   
Jelentkezni a már jól ismert elérhetőségek valamelyikén, a 0670/984-5071-es telefonszámon vagy a [lampas.zuglo@gmail.com](javascript:fm.eMailClicked.raise('lampas.zuglo@gmail.com');) e-mailcímen tudtok Jánosi Veronikánál, 2016.09.09 (péntek) délig.   
Néhány mondat a filmről:   
Paula Bélier első látásra egy átlagos tinédzser életét éli egy francia kisvárosban: gimnáziumba jár, legjobb barátnőjével bandázik iskola után, és nagyon szeretne énekfakultációra járni, egy fiú kedvéért. Már a meghallgatáson kiderül, hogy kivételes zenei tehetsége van, és tanára komoly esélyét látja, hogy a lány egy menő párizsi iskolában fejleszthesse hangját. Ám a lehetőség Paulát nem várt dilemma elé állítja: családjában ő az egyetlen, aki nem siketnéma, emiatt szülei és farmjuk gazdálkodásában elengedhetetlennek tűnik a segítsége. Főleg, amikor édesapja hirtelen ötlettől vezérelve indulni akar a helyi polgármester választáson és politikai ambícióinak népszerűsítését - tolmácsolását csak lánya tudja segíteni. De vajon ez elég ok, hogy családja visszatartsa őt álmai valóra váltásától?   
  
Következő rendezvényünk ezúttal kivételesen pénteken, szeptember 16-án tartjuk, melynek keretében kolléganőnk, Hajnalné Filipich Adrienn bevezet bennünket a hegymászás rejtelmeibe, saját lebilincselő tapasztalatain keresztül. Adrienn látássérültként mászta meg Nyugat-Európa és egyben az Alpok legmagasabb csúcsát, a Mont Blanc-t (majdnem 4809 m), emellett teljesítménytúrázik is.   
A csúcstámadás alkalmával készült csodaszép fényképeihez audionarrációt is biztosítunk.   
Időpont: 2016.09.16. péntek, 15:00-17:00 között.   
Helyszín: VGYKE: CSERF-S Központ (1146 Bp., Hermina út 57.).   
Jelentkezéseiteket a programra 2016.09.15-én, csütörtökön délig várjuk, a [lampas.bp13@gmail.com](javascript:fm.eMailClicked.raise('lampas.bp13@gmail.com');), vagy a [lampas.zuglo@gmail.com](javascript:fm.eMailClicked.raise('lampas.zuglo@gmail.com');) e-mailcímek valamelyikén, esetleg a már jól ismert +3670-984-50-71-es telefonszámon!

## 6. Nyári élménybeszámolók, őszi programok Békáson

Meghívó!   
Szeretettel hívok mindenkit 2016. szeptember 16.-án pénteken délelőtt 10 órakor kezdődő klubnapunkra.   
Találkozásunk helyszíne ősztől újra Békásmegyeren a Közösségi Ház kistermében lesz.   
Ez alkalommal eljön hozzánk a VGYKE Ügyfélszolgálata is.   
Tájékoztatnak minket szolgáltatásaikról és lehetőség nyílik a 2017.évi tagbélyegek megvásárlására is.   
A megszokott sütizéssel egybekötött beszélgetésre most is lesz lehetőségünk.   
Remélem, hogy mindenkinek van a nyárról egy kellemes emléke, amelyet szívesen megoszt majd velünk.   
Ha valakinek nincs kedve egyedül jönni, hívjon magával valakit a családi vagy baráti köréből.   
  
Tartalmas együttlétünk reményében várok Mindenkit szeretettel:   
Vasné Pintér Teréz   
Lámpás klub vezetője   
Tel: 06-70-377-32-65   
E-mail: [lampas.obuda@gmail.com](javascript:fm.eMailClicked.raise('lampas.obuda@gmail.com');)

## 7. MEGHÍVÓ AZ ÚJPESTI ADY SZÍNHÁZ TERMÉBE!

Örömmel értesítünk mindenkit, hogy 2016. szeptember 23. (péntek) 18 órakor kezdődő magyar filmzenei gála lesz, kis zenekarral, több fellépővel. Mivel technikai okok miatt a narrációs eszközöket kölcsönözni kell, a jelentkezéseket 2016 szeptember 17-ig. kérjük az alábbi elérhetőségekre:   
Tel: 06-30/498-9033   
Email: [lampas.ujpest@gmail.com](javascript:fm.eMailClicked.raise('lampas.ujpest@gmail.com');)   
Szeretettel várjuk az érdeklődőket.   
Jó szórakozást kívánunk.   
Újpest Lámpásai: Kulman Tiborné, és  Széles Attiláné.

## 8. Ha néha még Ön is „régi csibésznek” érzi magát – itt a helye!

Legyen részese egy fantasztikus hangulatú OMEGA KONCERT-nek, és egyben egy jótékony célú gyűjtésnek!   
A tulajdonos eladni kényszerül azt az irodahelyiséget, ahol több éve 26 megváltozott munkaképességű és 4 látó segítőnk dolgozik, amelyet megszoktak látássérült dolgozóink, tagjaink és masszázsra érkező vendégeink egyaránt.   
Az Ön segítségével azonban talán össze tudjuk gyűjteni a megvásárlásához még hiányzó pénzt!   
Az Omega Együttes ezt a nagy célunkat támogatja fellépésével és hozzájuk csatlakozhat Ön is egy remek hangulatú koncert alkalmával, ugyanis a jegy megvásárlásából befolyó összeget telephelyünk megvásárlására fordítjuk.   
Legyen támogatónk és dúdoljuk együtt októberben a Gyöngyhajú lány vagy a Trombitás Frédi jól ismert dallamait!   
Koncert helyszíne: Budaörs Városi Sportcsarnok   
Jegyár elővételben: 3990 Ft   
A koncert napján: 4500 Ft   
VIP jegy: 10000 Ft   
Jegyek vásárolhatók:   
- Budaörs Városi Sportcsarnok   
2040 Budaörs, Hársfa utca 6.   
<http://bvuss.hu/>   
- Jókai Mór Művelődési Központ   
2040 Budaörs, Szabadság út 26.   
<http://jmmk.eu/>   
- Broadway jegyirodákban   
<http://broadway.hu/>   
- BULÁKE irodában   
2040 Budaörs, Patkó utca 7   
  
Kóbor János kérése szerint a látássérültek (előzetes regisztráció után) ingyen vehetnek részt a koncerten.   
Jelentkezni a [bulake@bulake.hu](javascript:fm.eMailClicked.raise('bulake@bulake.hu');) e-mail címen vagy a 06 23 789 885 számon lehet.   
<http://bulake.hu/>

## 9. Nyílt nap a Tűzoltóságon az újpesti Városnapok keretében

Találkozásunk tagjainkkal kellemes délelőttön és jó hangulatban kezdődött. A kilenc fős kis csapat elindult a kiállított járművek megtekintésére.   
Láttunk az 1800-as évek végén, illetve napjainkban is használatos tűzoltó eszközöket. Ki is próbálhattuk a régen lóval, és ”időnként kézi erővel” vontatott fecskendőt és tűzoltó pumpát. Kicsit tovább ugorva az ötvenes évekbe, egy ma már szintén muzeális értékű tűzoltó járművel ismerkedhettünk meg. Az oxigén maszk, és palackszállító már modern járműhöz érkeztünk, melyről megtudtuk, hogy egész Pest Tűzoltóságát ők látják el palackokkal. Ezt követték az oltásban közvetlenül résztvevő járművek, melyekről megtudtuk, hogy hat fő a teljes személyzetük, és 2000-4000 liter vizet képesek magukkal vinni. Az oltásban résztvevő személyzet tagjai még a tűz megközelítéséhez kézi létrákat használnak, ezért szükség esetén a szintén kiállított modern darus kocsit is használják, mely 37 méterre is képes a létráját kitolni, és saját fecskendőjével a tüzet eloltani. Ez volt a résztvevő gyermekek egyik kedvence. A látogatás egy oltás bemutatásával zárult.   
A Tűzoltók nélkül hiába a legmodernebb autók, és azok berendezései. Úgy gondoljuk, nagyobb elismerést, és köszönetet érdemelnének ezek az emberek. A programban minden bennünket érdeklő kérdésre választ kaptunk.   
  
Hálánk, és köszönetünk a bemutatóért a 28-án szolgálatot teljesítő Tűzoltóknak.   
Újpest Lámpásai: Era, Panka

## 10. Narráció

Kedves Olvasó!   
Erre a hétre egy különleges narrációval készültem Önnek! Egyesületünk nemrégiben pályázatot írt ki, melynek a célja az volt, hogy logónkat, a fehér botos kis figurát alapul véve a pályázók alkossanak egy babát, ami aztán az VGYKE kabalájaként képviselheti mindazt, amiért dolgozunk. A pályaművek el is készültek és kedves tagjaink szavazhattak, hogy szerintük melyik a legjobb. A nyertesről, Elemérről szeretnék most mesélni Önnek!   
Jól felszerelt kis fickó, nem csak botja, kutyája is van. Utóbbi ugyan leginkább egy mókás tacskóra emlékeztet, de elnézzük neki, mert nagyon aranyos. Nagyjából maroknyi méretű és egy puha zsinór köti őt össze a gazdival, amit Elemér bal kézfejéhez varrt megálmodója. Tacsi, kellemes tapintású plüss anyagból készült és cappuccino-barna árnyalatú. Széles fejecskéje az orrésznél keskenyedik, csokiszín nózija ragasztva van, műbőr, fölötte pedig nagy kék szemek lesnek előre, ezeket filctollal rajzolta meg az alkotó. A kutyus pamutanyagból készült, kóccal kitömött hosszú lelógó fülecskéi virágmintásak és lazán lifegnek, bármerre mozdul. Nyakában egy kis zöld kendőt találunk, akárcsak a gazdiéban, összeöltöztek.   
Elemér mókás bohócfazon égnek meredő vastagszálú fonalhajjal, szeplős, mosolygós pofival és a az egyesület logójának színeit követni igyekvő árnyalatú anyagokból megvarrott plüssjáték-forma, gyömöszölni való alkattal. Bal kezében Tacsival és jobb kezében a szívószálra emlékeztető fehér botjával őt baj már nem érheti. Hasa, háta és mindkét lábszárának belső fele fényes fekete bársony, bal oldala zöld plüss, jobb oldala pedig fehér pamut. Karjai fényes, vörös bársonyból készültek, lábacskáin, boka fölé érő csizmaformán varrott velúr cipőfűzőt találunk. Testének puha tömőanyagát belül merevítőszál keretezi, ami stabil tartást kölcsönöz Elemérnek, kemény fiú ő, nem nyeklik-nyaklik csak úgy jobbra-balra.   
Mi már nagyon megszerettük, reméljük a leírás alapján Önök is így vannak vele! Gyengénlátó és éplátó olvasóink kedvéért képet is mellékeltünk, amit a hírlevél csatolt anyagában küldünk Önöknek.   
Susovich Erika

## 11. A Láthatár bolt ajánlatai

Kedves Vásárlóink!   
  
A VGYKE elnöksége úgy határozott, hogy a VGYKE tagok részére a Láthatár boltban folyamatosan 10% vásárlási kedvezményt biztosít a nagyítók és a beszélő eszközök körére.   
A kedvezmény igénybevételéhez szükséges a VGYKE tagságot igazoló fényképes igazolvány, érvényes 2016. évre befizetett tagdíjjal.   
Heti rendszerességgel megjelenő hírlevelünk mindig az aktuális hónapra szól!  Minden hónapban, aki a segédeszköz boltunkban vásárol, részt vesz egy sorsoláson, melyet a következő hónap 10-ig tartunk meg.   
  
Szeptemberi vásárlóink között egy A/4-es lapnagyítót sorsolunk ki.   
  
Segédeszköz boltunk kiemelt ajánlatai:

* Nagy gombos, könnyen kezelhető vezetékes telefon: 12500Ft
* Magyarul beszélő vérnyomásmérő (SANITAS): 7700Ft
* Magyarul beszélő vércukormérő: 11500Ft
* 50 darabos Dcont tesztcsík: 3200Ft
* Revolution típusú fehér bot: 10500 Ft
* 125 cm alumínium típusú fehér bot: 5500 Ft
* Braille tábla+pontozó 27 soros műanyag: 3200 Ft
* Braille tábla+pontozó 4 soros műanyag: 1700 Ft
* Magyarul beszélő hangoskönyv, rádió, MP3 lejátszó: 76900 Ft
* Angolul beszélő kulcstartós óra: 4500 Ft
* Angolul beszélő karóra: 9500 Ft
* Braille karóra: 12500Ft
* Angolul beszélő asztali óra,hőmérővel: 4950Ft
* 12X erősségű (38mm lencse átmérő) nagyító Led világítással  és elemlámpa funkcióval: 4900Ft
* Okos telefonra szerelhető nagyító 60x: 4300 Ft
* 30X erősségű (21mm lencse átmérő) ékszerész nagyító: 1800 Ft
* Három lencsés 5X erősségű nagyító: 3800 Ft
* Két lencsés (30x,60x) nagyító: 2200 Ft
* TV néző szemüveg(Binokuláris): 7500Ft
* Gyógyszeradagoló doboz heti: 1200 Ft
* Tablettavágó+ tároló: 750 Ft

Elérhetőségeink és a bolt nyitva tartása:

* Cím: 1146 Budapest, Hermina út 57.
* Nyitva tartás:hétfő - csütörtök  09.00-17.00 óra között.
* Pénteken: 09.00-15.00 óra között
* Telefon: (1) 384-55-41 4-es menüpont.
* Mobil: 06 70 383 3611
* E-mail: [lathatar@vgyke.com](javascript:fm.eMailClicked.raise('lathatar@vgyke.com');)
* weboldalunk:   
  <http://www.vgyke.com/lathatarbolt>
* közösségi oldalunk:   
  <https://www.facebook.com/lathatarbolt>

Katona Zsuzsanna   
boltvezető

## 12. Megjelent az NVDA 2016.3

Örömmel jelentjük be, hogy megjelent a tíz éves NVDA idei harmadik verziója. A frissítés számos újítást tartalmaz, ezen felül a magyar fordítás is több helyen egyszerűsödött.   
Újdonságok, javítások   
  
Windows 10   
A Windows 10 éves frissítésének feltelepítése után az Edge böngészőben már elérhető a böngészőmód pdf dokumentumok olvasásakor is. Ugyanezen frissítés feltelepítését követően a felhasználói felügyeleti párbeszédpaneleket az NVDA újra megfelelően olvassa fel.   
Ismét elérhető az Edge-ben a böngészőmód támogatás, illetve a startmenü keresési javaslatok megjelenítése.   
Ugyanúgy böngészőt érintő újítás, az Internet explorerben az NVDA már felismeri a html5 szerkezeti elemeket, így már itt is navigálhatunk a jelzőpontok használatával.   
  
Microsoft Office   
Rengeteg javítás történt a Microsoft Office programcsomag támogatásában. Az NVDA már helyesen jelenti be az áthúzott, és duplán áthúzott formátumot. Táblázatok esetén ha a táblázatnak van címe, az NVDA ezt már helyesen bemondja, amennyiben tartozik hozzá hosszú leírás, az NVDA+d billentyűparancs megnyomásával böngészőmódban el is olvasható. A táblázatokhoz kapcsolódik, hogy az NVDA most már az elvárt módon működik a Word táblázat-navigációs parancsainak használatakor (alt+home, alt+end, alt+pageUp és alt+pageDown), ezen felül a kijelölésre szolgáló billentyűparancsok esetén is (ehhez a fenti kombinációk mellé a shift billentyűt kell megnyomni).   
Az NVDA bemondja a sorközök nagyságát, amit a dokumentumformázás párbeszédpanelén szabályozhatunk. Ugyanitt már a megjegyzések jelzése is kikapcsolható. Apróbb javítás, hogy Microsoft Word-ben böngészőmód használata esetén is megmaradnak a formázások, ha egy szöveget a vágólapra másolunk.   
  
A további Újdonságok, javítások a forráslinket megnyitva elolvashatók.   
Forrás:   
<http://www.nvda.hu/2016/09/06/megjelent-az-nvda-2016-3/>

## 13. Pályázat sajátos nevelési igényű gyermekek támogatására

Pályázat sajátos nevelési igényű gyermekek támogatására   
Köznevelési, Kulturális, Közművelődési, Rendezvényszervezési, Ifjúsági és Sport Bizottság KKB 150/2016. (IV.26.) számú határozata alapján a sajátos nevelési igényű gyermekek támogatására pályázatot tesz közzé   
  
A Budapest Főváros XV. kerületi Önkormányzat Köznevelési, Kulturális, Közművelődési, Rendezvényszervezési, Ifjúsági és Sport Bizottsága pályázatot írt ki a 2016/2017. nevelési-oktatási évhez kapcsolódóan. Azon sajátos nevelési igényű, 3-23 éves gyermekek és fiatalok támogatása, akik különleges gondozást (nevelés-oktatást, fejlesztést) igényelnek. A támogatás a szakértői és rehabilitációs bizottság véleményében javasolt különleges gondozás keretében történő ellátás kiegészítésére, bővítésére fordítható.   
A tanév második félévre vonatkozó időszakra 2016. október 31-ig lehet benyújtani a pályázatokat a pályázati kiírásnak megfelelően a sajátos nevelési igényű gyermekek támogatására.   
Bővebben az alábbi linken tájékozódhat:   
<https://www.bpxv.hu/palyazat/palyazat-sajatos-nevelesi-igenyu-gyermekek-tamogatasara-2>

## 14. Állásajánlat

Megváltozott Munkaképességű Telefonos operátor 4 órában   
  
Feladatok:

* Kimenő hívások lebonyolítása
* Hívások számítógépen történő dokumentálása
* Vezető utasításainak végrehajtása

Elvárások:

* Jó kommunikációs készség
* Pontos, tömör fogalmazás
* Jó problémamegoldó készség
* Határozott fellépés

Amit nyújtunk:

* Bejelentett munka az első naptól
* Fix havi fizetés
* Stabil, hosszú távú munkahely
* Jó munkahelyi környezet
* Budapest, 11. kerületi munkahely

Megváltozott munkaképességű munkavállalók jelentkezését várjuk.   
Amennyiben hirdetésünk felkeltette érdeklődését és megfelel az elvárásoknak, kérjük - önéletrajza elküldésével, pozíció és összegészség károsodásának megjelölésével - jelentkezzen az alábbi e-mail címen: [rehab@work-force.hu](javascript:fm.eMailClicked.raise('rehab@work-force.hu');)

## 15. Lengyel Zsófia paratriatlonista felhívása

Sziasztok!   
Székesfehérvári, vagy a környéki fogyatékossággal élőket keresek: olyan nyitott, érdeklődő, aktív látássérült, hallássérült, mozgássérült, és értelmi fogyatékossággal élő embereket vagy egyesületeket, akik szívesen tennének a társadalomba való beilleszkedésért, befogadásért, és dolgoznának mellettem, jó hangulatú csapatban Fehérvár érzékenyítésében, egy egyedi, új, három lépcsőfokos érzékenyítő projekt keretében!   
Fontos, hogy empatikus legyél, nyitott, szeress beszélgetni, elmesélni a fogyatékosságod, sérültséged, ÉLETED történetét!   
A sok humor mindig előny!   
Egyik mottóm, mely a szemléletformálásra kiváló:   
"Mindenki képes, csak mindenki másképp!"   
Jelentkezés: Facebookon   
Email: [lengyel.zsofia@pmhiv.szekesfehervar.hu](javascript:fm.eMailClicked.raise('lengyel.zsofia@pmhiv.szekesfehervar.hu');)   
Tel: 06706505190

## 16. Apró hírek – program morzsák

## Tartalom

[a. Navigációs rendszer vakoknak](http://freemail.hu/mail/index.fm#a.hir)  
[b. ERDŐVARÁZS](http://freemail.hu/mail/index.fm#b.hir)  
[c. A 11. Ócsai Vigasság és utcabál](http://freemail.hu/mail/index.fm#c.hir)  
[d. A Bartimeus Egyesület meghívója](http://freemail.hu/mail/index.fm#d.hir)  
[e. Koncertek a Nádor Teremben](http://freemail.hu/mail/index.fm#e.hir)  
[f. Életrevalók BMK Filmklub – Kontroll](http://freemail.hu/mail/index.fm#f.hir)  
[g. Színház akadálymentesen](http://freemail.hu/mail/index.fm#g.hir)  
[h. VIII. Budakalászi Városnap](http://freemail.hu/mail/index.fm#h.hir)  
[i. Szenes Iván Emlékkoncert 2016](http://freemail.hu/mail/index.fm#i.hir)  
[j. Sérült gyermekek napja 2016. szeptember 19-én](http://freemail.hu/mail/index.fm#j.hir)  
[k. DR. BÁNÓ MIKLÓS BRAILLE írás-olvasás és játék a pontokkal vetélkedő](http://freemail.hu/mail/index.fm#k.hir)

## a. Navigációs rendszer vakoknak

A digitalizálás jelentős mértékben javíthat a látássérültek életminőségén.   
Az idegen környezetben való mozgás sok embernek komoly problémát okoz. A vakokat és a látássérülteket az idegen környezetben való tájékozódás még komolyabb kihívás elé állítja. Könnyen bizonytalanná válhatnak, elveszíthetik a tájékozódó képességüket és nehezebben kerülhetik el a baleseteket is. A TERRAIN projekt keretében egy hordozható, elektronikus asszisztensrendszert fejlesztenek ki, illetve tesztelnek a szakemberek. A kutatók azt szeretnék, ha a vakok mozgástere jelentős mértékben megnőhetne.   
  
A rendszer alapját az olyan mobileszközök jelentik, mint az okostelefon vagy az okosóra, ezeket ugyanis a vakok és a látássérültek egyre jobban tudják kezelni, ezért egyre többször használják is és olyan technológiákat tesznek elérhetővé a számukra, mint a GPS vagy a beszédfelismerés, illetve -vezérlés. Sebastian Ritterbusch, a projekt koordinátora közölte, hogy e technológiákban rejlő potenciált arra szeretnék felhasználni, hogy kiegészíthessék az olyan eszközöket, mint a fehér bot. Az ugyanis jelenleg nem tud minden akadályt érzékelni és ezáltal a biztonságos közlekedést is csak az ismerős környezetekben, illetve a betanult útvonalakon biztosítja.   
  
Az okostelefon vagy okosóra mellett az új rendszer két további hardverből állna. Ezek egyike lenne a körülbelül a mellkas magasságában elhelyezett kamera, amely felméri a különböző szituációkat, például a közlekedési táblákat, útlezárásokat és személyeket, majd az információkat helyzetelemezés céljából elküldi az okostelefonra. A készüléken már tárolva lesznek a digitális térképadatok és bizonyos környezetek fényképei, amelyek egyúttal tartalmazni fognak bizonyos útjelöléseket, épületeket, bejáratokat és közlekedési átkelőket is. A másik elem pedig egy olyan eszköz, amely a környezettel kapcsolatos részletes információkat vakírással jeleníti meg.   
  
A navigációs rendszerről olvasson tovább a lentebbi forráslinken.   
<https://sg.hu/cikkek/120862/navigacios-rendszer-vakoknak>

## b. ERDŐVARÁZS

Családi Nap az állami erdőgazdaságokkal 2016. szeptember 9-10. Budapest, Szabadság tér   
Beköltözik az erdő a belvárosba!   
Két napon át interaktív erdei kincsestár és színes műsorok várják mindazokat, akik számára fontos a magyar erdők sokszínű, értékes természeti környezete. A természetvédelem, az ökoturizmus, az erdei növény- és állatvilág, az erdész különleges munkája, az erdei vasutak, és az erdészeti erdei iskolák mind-mind megelevenednek az állami erdőgazdaságokat bemutató ingyenes családi napon.   
  
 A színpad programjai:   
2016. szeptember 09. péntek   
14.00 Állatijó bemutató - Az alkalmazkodás mesterei   
15.30 Megnyitó   
16.00 Kaláka koncert   
  
2016. szeptember 10. szombat   
10.00 Állatijó bemutató - Madarak   
11.00 Kiskalász zenekar: Hepehupa - interaktív családi koncert   
13.30 Állatijó bemutató - Az alkalmazkodás mesterei   
15.00 Orosz Zoltán harmonikaművész   
16.00 Berecz András mesemondó   
17.00 Kaposvári Roxínház: Részletek a Dzsungel könyve, a Vuk és a Made in Hungária előadásokból   
A  TEMATIKUS SÁTOR-ban bemutatók, interaktív játékok, előadások, ezen kívül Erdei Gépbemutató és Erdőtűz Kalandpálya!   
A büfében erdei ételek és italok!   
  
Forrás:   
 <http://www.ipolyerdo.hu/esemenyek/erdovarazs>

## c. A 11. Ócsai Vigasság és utcabál

Időpont: szeptember 10. 10.00 órától   
Helyszín: Ócsa, Öreg falu (Dr. Békési utca - Ady utca - Kálvin utca - Lőrinc utca)   
Egész nap koncertek, kerékpár matuzsálem kiállítás, trükkös bringák, arcfestés, ugrálóvár, ládamászás, kézműves kirakodóvásár, kézműves foglalkozások, büfé, művészetek kertje várja a nagyérdeműt.   
Az ingyenes rendezvényt TŰZIJÁTÉK és UTCABÁL zárja.   
A Közlekedési Múzeum kerékpáros kiállítással és múzeumpedagógiai foglalkozással várja az érdeklődőket.   
  
PROGRAM   
9:30: „Régi idők biciklije” - a Közlekedési Múzeum kiállításának megnyitója   
(Református Műemlék Templom kertje)   
Az egynapos kiállításon a Közlekedési Múzeum kerékpártörténeti kiállításának olyan különleges darabjai lesznek láthatóak, mint például a Drais futógép, a Michaux kerékpár, az óriáskerekű velocipéd, egy Kangoroo velocipéd és a lengőkaros kerékpár.   
9.30-tól folyamatosan: A Közlekedési Múzeum sátrában kultikus kerékpárokat csodálhatsz meg és hozzájuk kapcsolódva bringás múzeumpedagógiai műhellyel várunk!   
  
Programjaink:

* Vajon te felismered-e a különböző Csepel kerékpártípusokat?
* Újratervezés – Mátra, Robuszta, Kék csoda. A típusnevek alapján tervezd újra valamelyik Csepel kerékpárt!
* A múzeum sátrában különböző újrahasznosítható anyagok (bicikligumi belső, fényvisszaverő matricák, bőrök, dugók, dekorgumi stb.) felhasználásával praktikus és a biztonságos közlekedést (elő)segítő kiegészítőket készíthetsz.
* Kerékpártúra – karikatúra. Te hogyan biciklizel? Gyorsan, lassan, görbén vagy nézelődve? Légy karikaturista, rajzold le magad bringázás közben és emeld ki a vicces elemeket!

További programok:   
9.45: Műanyag minimotoros verseny (Kálvin utca)   
11.45: Gyermek bicikliverseny (Öreg falu)   
14.00: BICIKLIS GYÜLEKEZŐ (Ady u. 1.)   
14.30: BICIKLI FELVONULÁS (Templom tér-Üllői út - Damjanich utca - Falu T. utca - Bajcsy út - Templom tér)   
Egész nap őrzött bicikli tárolót biztosítunk a Református Játszóudvarban (Ady E. u. 1.)   
  
Forrás:   
<https://www.facebook.com/events/1147030225353552/>

## d. A Bartimeus Egyesület meghívója

A Bartimeus Egyesület, valamint székesfehérvári keresztyén gyülekezetek, szeretettel meghívják Önt és kedves Családját a 2016. szeptember 10. (szombat) 10 órai kezdettel tartandó közös szeretetszolgálati alkalmukra, ahol az együttlét során átadásra kerül adományként, érdeklődő látássérültek, gyengénlátók és mozgásukban korlátozottak számára egy audió eszköz, amely tartalmazza a teljes Biblia hangzó változatát, valamint egy áhítat gyűjteményt.   
  
Helyszín: Székesfehérvár, Széchenyi úti református templom és gyülekezeti ház (Széchenyi u. 16.)   
  
Parkolási lehetőség: a Talentum Református Ált. Isk. udvarán, illetve a közeli utcákban   
  
Időpont: 2016. szeptember 10. (szombat) 10:00-11:30 óra   
  
Az alkalmat követően szeretetvendégség ad lehetőséget a további beszélgetésre.   
  
Szeretettel várjuk ajándékozó együttlétünkre!

## e. Koncertek a Nádor Teremben

1146 Budapest, XIV. kerület, Ajtósi Dürer sor 39., Vakok Iskolája   
  
2016. szeptember 11. vasárnap 18:00 ingyenes   
  
Musica Nostra kórus és az EAR együttes   
A műsort vezeti: Lakatos György   
40 év - Zenés beszélgetés Mindszenty Zsuzsánna karnaggyal és Sugár Miklós zeneszerző-karmesterrel.   
Közreműködő(k):   
EAR együttes - előadó   
Musica Nostra Énekegyüttes - előadó   
  
2016. szeptember 16. péntek 19:00 ingyenes   
  
Márkus Norbert és a GDQ   
Márkus Norbert (zongora), Gál Domonkos (gitár), Djordje Radisavljevic (SRB) (tenorszaxofon), Erik Aal (NL) (nagybőgő), Bagó István (dob)   
  
Műsoron számos saját szerzemény, valamint néhány jazz standard, hard bop és modern feldolgozás szerepel.   
Közreműködő(k):   
Gál Domonkos Quartet - előadó   
Márkus Norbert – előadó   
  
2016. szeptember 17. szombat 19:00 Jegyár: 900, 1800 Ft   
  
Baráth Bálint (zongora ), Palotás Gábor (marimba)   
Klasszikusok és az előadók saját művei.   
Közreműködő(k):   
Baráth Bálint - előadó   
Palotás Gábor – előadó   
  
Forrás:   
<http://www.port.hu/nador_terem/pls/w/organization.organization_page?i_organization_id=8569&i_area_id=4>

## f. Életrevalók BMK Filmklub – Kontroll

A BMK és az FSZK együttműködésének köszönhetően az Életrevalók filmklub 2016. őszi évadát hat akadálymentes film bemutatásával nyitja meg.   
  
Helyszín: Budapesti Művelődési Központ (XI., Etele út 55/A.)   
MEGKÖZELÍTHETŐSÉG:   
1119 Budapest, Etele út 55/A.   
Tömegközlekedéssel az M4-es metróval, 7, 103, 107, 114, 213, 214-es autóbusszal, Bikás park megállónál kell leszállni.   
Minden buszjáratnak közlekedik alacsonypadlós változata is   
A belépés ingyenes.   
  
Első filmünk Antal Nimród első nagyjátékfilmje: Kontroll – 2003   
főszerepben: Csányi Sándor, Balla Eszter, Pindroch Csaba.   
Vetítés: 2016. szeptember 16.  péntek 18.30-tól   
  
A film a mese és a valóság speciális keveréke. Történet egy furcsa fiatalemberről, Bulcsúról, az ellenőrtársakról egy rivális ellenőr csapatról, és mindarról, ami körülöttük van. Az utazók és a jegyellenőrök – jól ismert – drámai, de legtöbbször komikus viszonyáról. Egy kegyetlen gyilkológépről, aki utasokat lök a metró elé, és a metróvezetőség embereiről, akik számára csak egyetlen fontos szempont létezik az utasok metróba vetett hite.   
  
A filmek akadálymentesítéséhez az audio-narrációt a Tandem Csoport – A fogyatékossággal élőkkel az akadálymentes kultúráért munkacsoportja készítette.   
  
A látássérültek számára a narrációt speciális eszközön keresztül biztosítjuk, ezért kérjük, a vetítések előtt 5 munkanappal a regisztrációs felületen jelezzék igényüket. Csak azoknak a látogatóknak tudjuk garantálni az audio-narráció biztosítását, akik a regisztrációs felületünkön időben jelzik igényüket.   
  
Az együttműködés keretében vetített filmek: Kontroll, Dögkeselyű, Argo, A nyomozó, A százéves ember, aki kimászott az ablakon és eltűnt, Vadászat.   
  
Bővebb infomáció:   
<http://www.bmknet.hu/bmk-klubok/7497-eletrevalok-bmk-filmklub>   
  
Regisztráció:   
<https://docs.google.com/forms/d/e/1FAIpQLScghB6IU0bgQ0DNgRuxaB2H_XAXL5Hlf60NNoJd-_VpAd2zhQ/viewform>   
  
Forrás:   
<https://www.facebook.com/groups/676150735871283/>

## g. Színház akadálymentesen

A színházak rejtett zugai tárulnak fel a Színházak éjszakáján. Harminc fővárosi színház várja különleges programokkal a közönséget szeptember 17-én, a Színházak éjszakáján. Az eseményeket a korábbi évekhez hasonlóan egyetlen karszalaggal lehet majd látogatni.   
Idén az esélyegyenlőségre szeretnék felhívni a figyelmet: több színház audionarrációval, akadálymentes járatokkal, jeltolmácsolással készül. Az eseményen részt vesz a Baltazár Színház is, amely fogyatékossággal élőkkel együtt hoz létre előadásokat.   
Idén a játék és szenvedély hívószavakkal várják a nézőket a Színházak éjszakáján. Több vidéki színházban, köztük Nyíregyházán, Miskolcon és Debrecenben is várják programokkal a közönséget.   
  
A rendezvényre eddig 2900 karszalag kelt el elővételben, és a szervezők reményei szerint meg fogják haladni a tavalyi, 8600-as jegyeladást. Egy néző általában 2-3 helyszínre jut el.   
  
A Színházak éjszakáján több mint 200 programmal várják a közönséget a színházak, délelőtt 11 órától hajnalig. Lesz bábjáték, impro-maraton, táncóra, színpadtechnika-show, szabadegyetem, szerepcsere, felolvasószínház, playback-színház és nyílt próba.   
Bevezetik a nézőket a színházak rejtett zugaiba, beszélgetnek velük, a társulatok tagjai rövid jeleneteket, különleges színpadi produkciókat mutatnak be.   
  
A kezdeményezéshez idén csatlakozott a Baltazár Színház, az RS9, a Sanyi és Aranka Színház, a Turay Ida Színház, a Momentán Társulat, valamint a Vidám Színpad. Mellettük a Színházak éjszakáján idén is részt vesz az Átrium Film-Színház, a Bethlen Téri Színház, a Budapesti Operettszínház, a Budapest Bábszínház, a Dumaszínház, a Játékszín, a József Attila Színház, a Jurányi Inkubátorház, a Karinthy Színház, a Katona József Színház, a Kolibri Gyermek- és Ifjúsági Színház, a Madách Színház, a Magyar Állami Operaház, az Örkény István Színház, a Pesti Magyar Színház, a Pinceszínház, a Radnóti Miklós Színház, a Rózsavölgyi Szalon Arts & Café, az Ódry Színpad (Színház- és Filmművészeti Egyetem), a Szkéné Színház, a Thália Színház, a Trafó - Kortárs Művészetek Háza, az Újszínház és a Vígszínház.   
  
A rendezvényről további információ a [www.szinhazakejszakaja.hu](http://www.szinhazakejszakaja.hu) oldalon érhető el.

## h. VIII. Budakalászi Városnap

2016-09-10 Kós Károly Művelődési Ház és Könyvtár   
Budakalász 2011 Szentendrei út. 9.   
Belépés ingyenes!   
10:00 óra Kamp Kapelle zenés ébresztője   
10:30 óra Szélkakas Népi Kompánia: Sárkányármány gólyalábas vásári komédia   
11:30 óra Makám együttes: Bogárbál vidám interaktív gyerek-családi műsor   
13:15 óra Zeneiskola „Bolondkoncertje”   
13:50 óra Cassandra Táncművészeti és Sportegyesület   
14:15 óra Welldance Sporttánc Egyesület   
15:00 óra Zeneiskola: Musical varázs   
16:45 óra The Bits Beatles emlékzenekar   
18:45 óra Kurul dobosok   
20:30 óra Ghymes együttes   
22:00 óra Zenés Tűzijáték   
Kalandsziget: légvár, óriás játékok, kisvasút, helikopter szimulátor   
Kreatív sarok: kézművesség, arcfestés, ügyességi játékok, mobil játszóház, portré és családi fotózás   
Városnézés Zetor K25 retro traktorral   
Grill terasz, fröccsház, pálinka kuckó, kávéház, kemencés ételek, fagyizda   
  
Jó szórakozást!   
  
Forrás:   
<http://kalaszkamera.hu/event/viii-budakalaszi-varosnap/>

## i. Szenes Iván Emlékkoncert 2016

Ingyenes lesz az idei koncert is. Szenes Andrea igazi sztárkavalkáddal avatja fel a Szenes Iván teret.   
2016. szeptember 11-én Zséda, Wolf Kati, Vastag Tamás és még sokan mások fellépnek a Szenes Iván Emlékkoncerten.   
Hazánk legismertebb és legelismertebb, ikonikus dalköltője Szenes Iván emlékére, Szenes Andrea idén hatodik alkalommal szervezi meg az ingyenes Szenes Iván Emlékkoncertet, amelyre 2016. szeptember 11-én, 18 és 22 óra között várják a nagyérdeműt a frissen átnevezett Szenes Iván téren (volt Rezső tér).   
A rendezvény immár hagyományosan a Józsefváros egyik leglátogatottabb eseménye, ahová rajongók tízezrei látogatnak el évről-évre, hogy a szívüknek kedves Szenes dalokat együtt énekelhessék hazánk közismert művészeivel. Ezen az estén halhatatlan slágerek dallamaival telik meg a Szenes Iván tér, felcsendül többek között a Kicsi, gyere velem rózsát szedni, a Kislány a zongoránál, a Nem csak a húszéveseké a világ vagy a Nehéz a boldogságtól búcsút venni.   
  
Csatlakozz ha szereted az INGYENES programokat!   
A hatodik Szenes Iván Emlékkoncerten a közönség olyan neves művészekkel találkozhat, mint Aradszky László, Koós János, Zalatnay Sarolta, Bodrogi Gyula, az Apostol együttes, Voith Ági, Dobos Attila, a 3 plusz 2, Mészáros János Elek, Nyári Edit, Nyári Károly, Postás Józsi, Rakonczai Imre, Tabáni István, Wolf Kati, Zséda és az est legújabb fellépője, Vastag Tamás.   
Esőnap: 2016. 09. 13. 18:00   
  
Forrás:   
<http://kulturaonline.hu/szenes_ivan_emlekkoncert_2016_fellepok_itt_5637>

## j. Sérült gyermekek napja 2016. szeptember 19-én

ÉFOÉSZ idén 25. alkalommal, szeptember 19-én rendezi meg a mára már hagyománnyá váló Sérült Gyermekek Napját, amelyre nagy szeretettel várunk kicsiket és nagyokat, mindenkit, aki szeretne egy napra kikapcsolódni a mókuskerékből, jól érezni magát, mindezt koncertekkel, kézműves foglalkozásokkal egybekötve, nem máshol, mint a Fővárosi Állatkertben! A belépés ezen a napon ingyenes az érintett családoknak, s az intézményből érkező fiataloknak.   
Az egész napos program során lehetőség lesz társasjátékokat kipróbálni, arcfestésen és állatbemutatókon részt venni.   
  
Fellépők:

* Alma Együttes
* Kovácsovics Fruzsina
* Krizbai Teca
* Krisz Rudi

A rendezvényre 9.00 órától lehet érkezni, az ünnepélyes megnyitó 10.30-kor lesz!   
  
Forrás:   
<http://www.programturizmus.hu/ajanlat-serult-gyermekek-napja.html>

## k. DR. BÁNÓ MIKLÓS BRAILLE írás-olvasás és játék a pontokkal vetélkedő

"Nem a győzelem a fontos"   
  
A Vakok és Gyengénlátók Hermina Egyesülete 2016. október 15.-én szombaton délelőtt 10 órai kezdettel, immár 11. alkalommal Országos Braille írás-olvasás és játék a pontokkal vetélkedőt rendez.   
  
A vetélkedő helye: Szövetségünk Székházának kiselőadó terme (Bp. XIV. Hermina út 47.)   
Jelentkezni lehet egyesületünk irodájában személyesen, telefonon vagy levélben, akár a verseny napján, a helyszínen is.   
Kérjük a jelentkezőket, hogy az írás versenyhez saját pontírógépüket hozzák magukkal. Amennyiben nincs erre mód, akkor ezt mindenképpen kérjük előre jelezni, hogy gépet tudjunk biztosítani.   
Telefonszám: 06-1/273-0755,      Postacím: 1406 Budapest Pf. 40.   
e-mail : [info@herminaegyesulet.hu](javascript:fm.eMailClicked.raise('info@herminaegyesulet.hu');)   
Az elmúlt évekhez hasonlóan az első három helyezett mindhárom kategóriában díjazásban részesül.   
  
Minden kedves pontírást szerető és ismerő sorstársat tudásszinttől függetlenül szeretettel várunk!   
  
A Hermina Egyesület vezetősége és Közművelődési és Kulturális Bizottsága

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.